Miquel Batllori i Munné, naixito de Barcelona (Barcelonés) l'1 d'octubre de 1909 y muerto en Sant Cugat del Vallès (Vallés Occidental) o 9 de febrero de 2003, estió un mosén (miembro d'a Companyía de Chesús) y historiador catalán, que fació parte d'a suya formación en o Monesterio de Veruela en a localidat aragonesa de Vera de Moncayo (Tarazona y Moncayo) y que estió estudioso de temas relativos, entre d'atros, a la historia d'a Corona d'Aragón. Tamién tenió una chicota actividat politica mientres o franquismo, en estar enlace con os politicos catalanistas en o exilio y con politicos democristianos en Catalunya.